Kuldūras
Kuldūras (rus. Кульдур, jid. ‏קולדור‏‎) – miesto tipo gyvenvietė Rusijoje, Žydų autonominėje srityje, Oblučės rajone, 45 km į šiaurės rytus nuo Oblučės, prie Kuldūro upės, Mažojo Chingano kalnagūbrio papėdėje. Geležinkelio stotis prie linijos Izvestkovaja–Novyj Urgalas, automobilių kelias į Birakaną. Balneologinis kurortas. Veikia 4 sanatorijos. Trykšta karštieji (iki 72 °C) mineraliniai vandenys, pasižymintys silicio rūgšties gausa. Gydomos atramos ir judėjimo, virškinimo organų, ginekologinės, odos ligos.